החלק של שבע הברכות המסורתיות הינו אחד החלקים היותר יצירתיים עבור זוג הבוחר לערוך טקס חילוני משום שישנם אפשרויות רבות לקריאת ברכות ושילוב בין מסורת וחידוש.
אחד המדרשים המסבירים את בחירת שבע הברכות המסורתיות מתמקד במעגלי השייכות של כל אדם, אשר הם כמכלול מרכיבים את זהותו. במקרה של טקס החתונה, הזוג מוקף במספר מעגלי שייכות, אשר התייחסותו אליהם יוצרת את זהותו, אמונותיו ואורח חייו ועל כן בטקס שבו חתן וכלה מקדשים זה את זו, מצאו לנכון בתרבות היהודית לברך את החתן והכלה על בסיס רעיון זה כדי שייצאו לדרך בניית הזוגיות בהקשרים השונים של מעגלי השייכות.
לפי דרך מחשבה זו, ניתן להבין את סדר שבע הברכות, ולמעשה מדובר בשש הברכות שלאחר הברכה על הגפן, אשר מסמלת את הקדושה של הרגע המיוחד.
הברכה השניה והשלישית מתמקדת ביצירת האדם והאנושות. מעגל זה מצטמצם מהעולם וכל תהליכיו ופלאיו למעגל האנושיות, המסגרת שבה הזוג חי, ומקיים את שגרת יומו.
הברכה הרביעית מתייחסת למעגל מצומצם עוד יותר והוא מעגל הקהילה הלאומית, אשר בה הוא חי ומושפע מאופיה וייחודה.
הברכה החמישית והשישית מתמקדת כבר במעגל המצומצם ביותר- המעגל הזוגי, החתן והכלה, והקשר ביניהם המגדיר את הזוגיות ביניהם.
לפי מדרש זה ניתן ליצור שבע ברכות חילוניות אשר מתייחסות למעגלי השייכות של הזוג, ומנוסחות בשפה הקרובה ומתאימה יותר לחילונים. האפשרויות לכתיבת ברכות אלו הינן רבות, אולם בשורות הבאות אציע נוסח שהוקרא בחתונה חילונית שערכתי.
נברך על האדם,זכר ונקבה, על היכולת שניתנה לנו, בני האנוש, להבדיל בין טוב לרע.
נברך שיושבי הארץ ימשיכו לפתח את ביתם, מדינת ישראל, ברוח של סובלנות, הידברות, אומץ ולמידה של איש-את-רעהו למען איזון ובטחון לכל יושבי הבית.
נברך על היין אשר ישמח לבב אנוש. יין המסמל עבורנו את המעבר משיגרה לזמן של חגיגה מקודשת. לחיים!!
אפשר לקחת מברכות אלו השראה ולכתוב ברכות על בסיס רעיון זה, בהצלחה.